ڤیجەی دێڤاراکۆندا
ڤیجەی دێڤاراکۆندا () ئەکتەر و بەرھەمھێنەرێکی سینەمایی ھیندییە و زیاتر لە سینەمای تێلووگوودا کاردەکات. وەرگری خەڵاتی فیلمفێر و خەڵاتی ناندی و خەڵاتی سیمایە. لە ساڵی ٢٠١٨ەوە بەھۆی داھات و ناوبانگەکەیەوە لە لیستی سێلێبریتی ١٠٠ی فۆربێس ھیندستاندایە. دێڤاراکۆندا یەکەم جار لە فیلمی نوڤیلا (٢٠١١) دەرکەوت و بەھۆی ڕۆڵی لە فیلمی یڤادێ سوبرامانیام (٢٠١٥)دا ستایشی زۆری لێکرا. خۆی وەک ئەکتەری سەرەکی سینەمایی بە فیلمە بەناوبانگەکانی پێلی چۆپولوو (٢٠١٦) و ئارجوون ڕێدی (٢٠١٧) جێگیر کرد. دێڤاراکۆندا لە شاری حەیدەراباد لە ویلایەتی ئاندرە پرەدێش لەدایکبووە، لە دایک و باوکێک کە ناویان گۆڤاردان ڕاو و مادھاڤی بووە. خێزانەکەی خەڵکی گوندی تومانپێتا لە قەزای پێشووی مەحبوبناگار (ئێستا ناگارکورنول)ن. باوکی دەرھێنەری زنجیرەیەکی بچووکی تەلەڤیزیۆنی بووە کە بەھۆی نەبوونی سەرکەوتنەوە وازی لێھێناوە.

سەرچاوەکان

لەدایکبووانی ١٩٨٩
خەڵاتی فیلم فەیر براوەی باشوور
زیندووان
ئەکتەرانی پیاوی فیلمی ھیندی
ئەکتەرە کوڕە ھیندییەکانی سەدەی ٢١ەم
ئەکتەرە پیاوەکان لە سینەمای ھیندی